Rozsudok Súdneho dvora (siedma komora) z 12. mája 2022 – Komisia/Bulharsko (Limitné hodnoty – SO2)
(vec C‑730/19)(1)
„Nesplnenie povinnosti členským štátom – Životné prostredie – Smernica 2008/50/ES – Kvalita okolitého ovzdušia – Článok 13 ods. 1 a príloha XI – Systematické a sústavné prekračovanie limitných hodnôt stanovených pre oxid siričitý (SO2) v zóne BG0006 (juhovýchod), Bulharsko – Článok 23 ods. 1 a príloha XV – ‚Najkratšie možné‘ obdobie prekročenia – Vhodné opatrenia“
1.      Žaloba o nesplnenie povinnosti – Predmet konania – Určenie počas konania pred podaním žaloby – Prispôsobenie z dôvodu zmeny práva Únie – Prípustnosť – Podmienky
(Článok 258 ZFEÚ; smernica Európskeho parlamentu a Rady 2008/50, článok 13 ods. 1 a príloha XI, smernica Rady 1999/30, článok 3 a príloha I)
(pozri bod 60)
2.      Žaloba o nesplnenie povinnosti – Predmet konania – Určenie počas konania pred podaním žaloby – Zohľadnenie skutočností, ktoré nastali po vydaní odôvodneného stanoviska – Podmienky – Skutočnosti rovnakej povahy a ktoré zodpovedajú rovnakému správaniu ako pôvodne uvedené skutočnosti
(Článok 258 ZFEÚ)
(pozri bod 61)
3.      Životné prostredie – Znečistenie ovzdušia – Kvalita okolitého ovzdušia – Smernica 2008/50 – Limitné hodnoty pre ochranu ľudského zdravia – Systematické a trvalé prekračovanie – Nesplnenie povinnosti
(Smernica Európskeho parlamentu a Rady 2008/50, článok 13 ods. 1 a príoha XI)
(pozri body 62 – 71, 76, bod 1 výroku)
4.      Životné prostredie – Znečistenie ovzdušia – Kvalita okolitého ovzdušia – Smernica 2008/50 – Limitné hodnoty pre ochranu ľudského zdravia – Oxid siričitý – Prekročenie – Hodnotiace kritériá – Prekročenie limitnej hodnoty namerané v izolovanom odbernom mieste – Prípustnosť
(Smernica Európskeho parlamentu a Rady 2008/50, článok 13 ods. 1, článok 23 ods. 1 a príloha XI)
(pozri bod 72)
5.      Žaloba o nesplnenie povinnosti – Objektívna povaha – Dôvod nesplnenia povinnosti – Neexistencia vplyvu
(Článok 258 ZFEÚ)
(pozri bod 77)
6.      Životné prostredie – Znečistenie ovzdušia – Kvalita okolitého ovzdušia – Smernica 2008/50 – Limitné hodnoty pre ochranu ľudského zdravia – Oxid siričitý – Prekročenie – Dôsledky – Povinnosť členského štátu vypracovať plán na nápravu – Včasné neprijatie vhodných a účinných opatrení zaručujúcich čo najkratšie obdobie prekročenia – Nesplnenie povinnosti
(Smernica Európskeho parlamentu a Rady 2008/50, článok 13 ods. 1, článok 23 ods. 1 a prílohy XI a XV)
(pozri body 128 – 142, bod 1 výroku)
7.      Životné prostredie – Znečistenie ovzdušia – Kvalita okolitého ovzdušia – Smernica 2008/50 – Prekročenie limitných hodnôt kvality ovzdušia – Povinnosť vypracovať plán na nápravu stavu – Lehota – Stanovenie neprimerane dlhého obdobia – Neprípustnosť – Nesplnenie povinnosti
(Smernica Európskeho parlamentu a Rady 2008/50, článok 23 ods. 1)
(pozri body 145 – 147)
Výrok
1.
Bulharská republika
si tým, že nedbala o to, aby v zóne BG0006 (juhovýchod) neboli systematicky a sústavne prekračované jednak od roku 2007 až do roku 2018 vrátane, limitná hodnota stanovená pre oxid siričitý (SO2) a na druhej strane od roku 2007 až do roku 2018 vrátane, s výnimkou rokov 2010 a 2012, denná limitná hodnota stanovená pre túto znečisťujúcu látku, porušila povinnosti, ktoré jej vyplývajú zo spojených ustanovení článku 13 ods. 1 a prílohy XI smernice Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe, a
si tým, že neprijala od 11. júna 2010 vhodné opatrenia na zabezpečenie dodržiavania limitných hodnôt stanovených pre SO2 v tejto zóne, a najmä tým, že nedbala na to, aby plány kvality ovzdušia stanovovali vhodné opatrenia na to, aby obdobie prekročenia týchto limitných hodnôt bolo najkratšie možné, porušila povinnosti, ktoré jej vyplývajú zo spojených ustanovení článku 23 ods. 1 a prílohy XV, oddielu A tejto smernice.
2.
Bulharská republika je povinná nahradiť trovy konania.
1 Ú. v. EÚ C 399, 25.11.2019.